Keurajeuën Acèh Darussalam (lam haraih jawoë: كاورجاون اچيه دارالسلام) nakeuh saböh keurajeuën Islam rayeuk bak masa nyan nyang na di Aceh, Asia Teunggara nyang geu peuga lee Sôleutan Ali Mughayat Syah. Keurajeuën nyoë bak masa neumat le Sôleutlan Éseukanda Muda nakeuh salah saböh nibak 5 böh keurajeuën rayeuk lam dônya Islam. Di wilayah pulo-pulo nusantara bak abad 17-18 keurajeuën nyoë nakeuh neumat kuwasa ngon meudèelat seureuta bibeuëh nibak kolonialisme bansa kulét putéh.

Bak puncak jaya keurajeuën nyan nakeuh jeuet keu musôh rayeuek bansa Portugéh nyang meukeurija saban ngon Keurajeuën Joho di Seumeunanjông Meulayu. Keurajeuën Acèh bak masajih neukuwasa punoh ateuëh Seulat Malaka ngon neuatô cara meuniaga lada ngon timah. La'én nibak bideuëng militè nyang cukôp hayeuë bak masa nyan, di Banda Acèh nakeuh jeuët keu pusat meurunoë agama Islam ngon pusat niaga dônya Islam

Tarèh peuneudong neugara 

Hana ceunatat nyang meuhat keu pajan phôn taréh awai ureuëng Acèh, na saboh peuneugah nyang geukheun nanggroë nyoe geupuëga lé bansa Champa, bahsa Acèh nakeuh saboh nibak 10 bahsa lam kawan bahsa Acèh-Chamic.

Raja-raja Acèh geutamong Islam bak teungoh abad keu 15. Keurajeuën Acèh Darussalam geupuga lé Sôleutan Ali Mughayat Syah, nyang geupeuluwah kuwasa gobnyan ateuëh wilayah ujông barôh Pulo Ruja bak thôn 1520. Bak masa gobnyan geupeutalô padum-padum boh keurajeuën lam neugara Keurajeuën Acèh Darussalam lagèe Keurajeuën Deli, Pidië ngon Samudra Pasè ngon lheuh nyan geukuwasa lom keurajeuën Aru. Aneuk gobnyan Alauddin al-Kahar thôn 1571 geupeuluwah lom wilayah sampoe jeu'ôh u tunong pulo Ruja, menan pih gobnyan kureuëng meu hasé bak neucuba kuwasa tanoh di seubrang seulat Malaka. Na meupadum go Keurajeuën Acèh geucuba kuwasa ateuëh Johor ngon Malaka, ngon aseuka teuntra nyang that rayeuek seureuta beunantu seunjata nibak Keurajeuën Utsmani.

Geunareh silsilah Sôleutan Keurajeuën Acèh 
Dimiyup nyoe nakeuh dapeuta Silsilah Keurajeuën Acèh nyang kaheuh geumat kuwasa nibah Keurajeuën Acèh Darussalam nyang na lam catitan seujarah meusyuhu, makmu lom ngon meugah :

 Sôleutan Ali Mughayat Syah, Geu peurentah Keurajeuën Acèh Darussalam nibak thoen1514-1528 Masehi.
 Sôleutan Salahuddin, Geu peurentah Keurajeuën Acèh Darussalam nibak thoen1528-1537 Masehi.
 Sôleutan Alaudin Riayat Syah al-Kahar, Geu peurentah Keurajeuën Acèh Darussalam nibak thoen1537-1568 Masehi.
 Sôleutan Sri Alam, Geu peurentah Keurajeuën Acèh Darussalam nibak thoen1575-1576 Masehi.
 Sôleutan Zain al-Abidin, Geu peurentah Keurajeuën Acèh Darussalam nibak thoen 1576-1577 Masehi.
 Sôleutan Ala’ al-Abidin, Geu peurentah Keurajeuën Acèh Darussalam nibak thoen 1577-1589 Masehi.
 Sôleutan Buyung, Geu peurentah Keurajeuën Acèh Darussalam nibak thoen1589-1596 Masehi.
 Sôleutan Ala’ al-Din Riayat Syah Sayyid al-Mukammil, Geu peurentah Keurajeuën Acèh Darussalam nibak thoen1596-1604 Masehi.
 Sôleutan Ali Riayat Syah, Geu peurentah Keurajeuën Acèh Darussalam nibak thoen1604-1607 Masehi.
 Sôleutan Iskandar Muda Johan Pahlawan Meukuta Alam, Geu peurentah Keurajeuën Acèh Darussalam nibak thoen1607-1636 Masehi.
 Sôleutan Iskandar Thani, Geu peurentah Keurajeuën Acèh Darussalam nibak thoen 1636-1641 Masehi.
 Sri Ratu Safi al-Din Taj al Alam, Geu peurentah Keurajeuën Acèh Darussalam nibak thoen 1641-1675 Masehi.
 Sri Ratu Naqvi al-Din Nur al-Alam, Geu peurentah Keurajeuën Acèh Darussalam nibak thoen 1641-1678 Masehi.
 Sri Ratu Zaqqi al-Din Inayat Syah, Geu peurentah Keurajeuën Acèh Darussalam nibak thoen 1678-1688 Masehi.
 Sri Ratu Kamalat Syah Zinat al-Din, Geu peurentah Keurajeuën Acèh Darussalam nibak thoen 1688-1699
 Sôleutan Badr al-Alam S Hashim Jamal al-Din, Geu peurentah Keurajeuën Acèh Darussalam nibak thoen 1699-1702 Masehi
 Sôleutan Perkasa Alam S L, Geu peurentah Keurajeuën Acèh Darussalam nibak thoen 1702-1703 Masehi
 Sôleutan Jamal al-Alam Badr al-Munir, Geu peurentah Keurajeuën Acèh Darussalam nibak thoen 1703-1726 Masehi
 Sôleutan Jauhar al-Alam Amin al-Din 1726
 Sôleutan Shyam al-Alam, Geu peurentah Keurajeuën Acèh Darussalam nibak thoen 1726-1727 Masehi.
 Sôleutan Ala‘ al-Din Ahmad S,  1727-1735 Masehi
 Sôleutan Ala‘ al-Din Johan Syah,  1735-1760 Masehi
 Sôleutan Mahmud Syah Geu peurentah Keurajeuën Acèh Darussalam nibak thoen 1760-1781 Maehi.
 Sôleutan Badr al-Din Geu peurentah Keurajeuën Acèh Darussalam nibak thoen 1781-1785 Masehi.
 Sôleutan Sulaiman Siah, Geu peurentah Keurajeuën Acèh Darussalam nibak thoen 1785-…
 Sôleutan Alauddin Muhammad Daud Syah.
 Sôleutan Ala‘ al-Din Jauhar al-Alam, Geu peurentah Keurajeuën Acèh Darussalam nibak thoen 1795-1815 dan 1818-1824 Masehi.
 Sôleutan Syarif Saif al-Alam Geu peurentah Keurajeuën Acèh Darussalam nibak thoen 1815-1818 Masehi.
 Sôleutan Muhammad Syah, Geu peurentah Keurajeuën Acèh Darussalam nibak thoen 1824-1838 Masehi.
 Sôleutan Sulaiman Siah, Geu peurentah Keurajeuën Acèh Darussalam nibak thoen 1838-1857 Masehi.
 Sôleutan Mansur Syah Geu peurentah Keurajeuën Acèh Darussalam nibak thoen 1857-1870 Masehi.
 Sôleutan Mahmud Syah, Geu peurentah Keurajeuën Acèh Darussalam nibak thoen 1870-1874 Masehi.
 Sôleutan Muhammad Daud Syah, Geu peurentah Keurajeuën Acèh Darussalam nibak thoen 1874-1903

Ne

Kitab meuneumat 
 J.M. Barwise and N.J. White. A Traveller’s History of Southeast Asia. New York: Interlink Books, 2002.
 M.C. Ricklefs. A History of Modern Indonesia Since c. 1300, 2nd ed. Stanford: Stanford University Press, 1994.

 
Acèh
Keurajeuën di Acèh
Keurajeuen Islam